30/05/2018 | Administración LocalMunicipal
Cariño
Bases selección socorristas praias

O Alcalde-presidente do Concello de Cariño o 28 de maio deste ano ditou Decreto polo que se aproban as bases reguladoras para a provisión, en réxime laboral temporal, de catro (4) socorristas para o servizo de salvamento e socorrismo acuático nas praias do Concello de Cariño, e que a continuación se transcriben: O obxecto da presente convocatoria é a contratación laboral temporal de catro (4) socorristas acuáticos para o servizo de socorrismo acuático nas praias do Concello de Cariño, consonte o disposto na Lei 30/1984, de 2 de agosto, de Medidas para a reforma da función pública, na Lei 7/1985, de 2 de abril, reguladora das bases de réxime local, na Lei 2/2015, de 29 de abril, de emprego público de Galicia, no Real decreto 886/1991, de 7 de xullo, e demais normas concordantes de aplicación. A modalidade de contratación será a de contrato laboral temporal, na modalidade de “obra ou servizo determinado” (artigo 15 do RDL 2/2015, de 23 de outubro, polo que se aproba o Texto refundido da Lei do Estatuto dos Traballadores, polo que se desenvolve o artigo 15 do Estatuto dos Traballadores en materia de contratos de duración determinada. A duración do contrato será de dous meses e medio dende a súa formalización. As retribucións brutas serán de 1.091,08 euros brutos (incluído prorrata P. E), Grupo de cotización 8. A xornada de traballo será a tempo completo que se realizará de luns a domingo, cos descansos establecidos na lei. As funcións a realizar son: prever accidentes ou situacións de emerxencia nas praias do Concello de Cariño realizando tarefas de vixiancia e información. Rescatar persoas en casos de accidente ou situación de emerxencia. Asistir como primeiro intervinte no caso de accidente ou situación de emerxencia. Velar pola seguridade dos/as usuarios/as das praias do Concello de Cariño previndo situacións potencialmente perigosas realizando unha vixiancia permanente e eficiente de forma eficaz ante un accidente ou situación de emerxencia.3.1.- As presentes Bases íntegras publicaranse no Boletín Oficial da Provincia, así como na páxina web municipal e no taboleiro de anuncios.3.2.- Os resultados das probas, así como as citacións e emprazamentos aos aspirantes, levarase a cabo a través do Taboeiro de Anuncios do Concello e na páxina Web da Entidade.1. Nacionalidade: Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo, os estranxeiros con residencia legal en España poderán acceder ás Administracións públicas, como persoal laboral, en igualdade de condicións que os españois.2. Idade: Ter cumpridos os 16 anos de idade e non exceder, no seu caso, da idade máxima de xubilación forzosa.3. Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. O cumprimento deste requisito acreditaráse mediante certificado médico oficial.4. Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se petencía. Idéntico requisito seralles esixido aos nacionais doutros estados, no seu caso.5.- Compatibilidade: Non estar incurso en causas de incompatibilidade de conformidad eco establecido na Lei 53/1984, de 26 de decembro, de incompatibilidades do persoal ao servizo das Administracións públicas.6.- Profesionalidade: Estar inscrito no Rexistro Profesional de Socorristas Acuáticos da Comunidade Autónoma de Galicia (sección: espazos acuáticos naturais), de conformidade co Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG nº 69, de 07/04/2017). En defecto de inscrición, ter presentada a solicitude de inscrición no citado Rexistro Profesional, sempre, neste último caso, que dende a data de presentación da solicitude non teña transcorrido o prazo de 3 meses de que dispón a Academia Galega de Seguridade Pública para ditar resolución expresa. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do dito Decreto 104/2012, así como do Título de socorrista acuático ou titulación equivalente ou que a englobe.1.- As instancias para participar no proceso de selección dirixiránse á Alcaldía-presidencia da Corporación, segundo modelo que se establece no Anexo I, e acompañadas da documentación referida, no prazo de cinco días naturais dende a publicación do correspondente anuncio no Boletín Oficial da Provincia. Se o último día fose inhábil, trasladarase o día hábil inmediatamente seguinte.2.- Poderán tamén remitirse na forma determinada no artigo 16.4 da Lei 39/2015, de 1 de outubro, do Procedemento Administrativo Común das AAPP. Neste caso, deberán remitir por fax ao Concello copia selada da instancia dentro do prazo de 5 días hábiles sinalado anteriormente (nº de fax: 981-405029), ou mail a concello@concellodecarino. com. As persoas aspirantes farán constar na instancia que reúnen todos os requisitos sinalados na Base 4ª, e achegarán os seguintes documentos: a).- Fotocopia compulsada do D. N. I., pasaporte ou tarxeta de residencia. b).- Inscrición no Rexistro profesional de socorristas acuáticos da CCAA, segundo o determinado pola base 4.6). c).- Fotocopia compulsada dos documentos xustificativos dos méritos alegados. d).- Declaración responsable de non estar afectado por ningún dos motivos de incompatibilidades do persoal ao servizo das Administracións públicas, e de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para empregos ou cargos públicos por resolución xudicial (Anexo II). Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. a) FASE DE CONCURSO- MÉRITOS QUE SE VALORAN Valoraranse os seguintes méritos: 1. Estar en posesión da licenza federativa para embarcacións de 40 KW e ata 6 mts. de eslora (titulin), P. E. R. Equivalente ou superior (2 puntos) 2. Estar en posesión do permiso de conducción B (2 puntos) b) FASE DE OPOSICIÓN Consistirá na realización das seguintes probas: Primeira proba: proba escrita (ata 10 puntos) De carácter obrigatorio e eliminatorio. Consistirá en responder a un cuestionario composto por 20 preguntas, que poderán ser tipo test ou preguntas curtas, ou unha combinación de ambas, e que versará sobre primeiros auxilios, salvamento e socorrismo e coñecemento das praias do termo municipal de Cariño. O exercicio será cualificado de 0 a 10 puntos. Para superar esta proba será necesario obter unha puntuación mínima de 5 puntos. Segunda proba: proba física (ata 4 puntos). De carácter obrigatorio e eliminatorio, consistente na superación do seguinte exercicio: A posición de partida será de pe no bordo da piscina. Despois do sinal, entrada na auga, realizar 200 metros de nado libre, no tempo de 4 minutos. A realización dun tempo superior suporá non apto. PROBA DO GALEGO: En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) deberán realizar unha proba que terá carácter obrigatorio e eliminatorio. A proba consistirá na traducción directa do castelán ao galego dun texto proposto polo Tribunal durante un tempo de 30 minutos, sen axuda do diccionario. O exercicio será calificado de apto ou non apto. Quedarán exentos da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Unha vez que os candidatos presenten a documentación no prazo de tres días naturais a contar dende o día seguinte á publicación no BOP, publicarase no taboleiro de edictos e na páxina web do Concello unha lista provisional de admitidos e excluídos. De non haber ningún aspirante excluído, a lista será definitiva, concedéndose un prazo de 2 días hábiles para efectos de reclamacións ou emendas de erros. A lista definitiva publicarase do mesmo xeito, figurando a composición do Tribunal seleccionador así como o día, hora e lugar de realización das probas. As persoas aspirantes serán convocadas nun único chamamento por orde alfabética e serán excluídas do proceso selectivo as que non comparezan ou non presenten documento probatorio de identidade salvo nos casos debidamente xustificados e libremente apreciados polo tribunal. En base á puntuación obtida nas fases de concurso e oposición, seleccionaranse os tres candidatos/as con maior puntuación. En caso de empate, farase un sorteo entre os/as candidatos/as con igual puntuación. Constituirase unha bolsa en base á puntuación obtida, para posibles sustitucións ou para o caso de que a Consellería correspondente, na resolución de concesión da subvención, nos permita ampliar o período de traballo dos socorristas. O tribunal de selección estará composto por un/unha presidente/a e tres vogais, empregados públicos entre os/as que non se incluirán persoal de elección ou de designación política, nin funcionarios/as interinos/as ou persoal temporal ou eventual. Actuará como Secretario un funcionario do Concello de Cariño, con voz e sen voto. A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios do Concello a efectos de recusación. O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do Presidente e do Secretario ou dos seus suplentes. Os membros do Tribunal deberán absterse de intervir notificándoo a Alcaldía cando concorran neles algunha das circunstancias previstas nos artigos 23 e 24 da Lei 40/2015, de 1 de outubro, de réxime xurídico do sector público. O Presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior. Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados. De conformidade coa base 50ª das bases de execución do orzamento municipal para o exercicio 2018, aboaránse en todo caso as asistencias pola participación a tribunais de oposicións e concursos encargados da selección de persoal ou das probas nas que a súa superación sexa necesaria para o desempeño de postos de traballo incluídos no catálogo de postos de traballo do Concello de Cariño en aqueles casos en que expresamente o autoricen as bases da convocatoria específica. O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdición Contencioso-Administrativa para dirimir as controversias que se produzan na aplicación destas. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante o Sr. Alcalde-Presidente do Concello de Cariño, no prazo dun mes contado a partir do día seguinte ao da súa publicación segundo o previsto nestas bases ou directamente recurso contencioso administrativo, ante o Xulgado do Contencioso Administrativo de Ferrol, no prazo de dous meses e na forma prevista na Lexislación reguladora de dita Xurisdicción, sen prexuízo de que poida interpoñer calquera outro que estime procedente. A persoa que asina abaixo solicita ser admitida no proceso de selección de persoal laboral temporal para o posto de SOCORRISTA, DECLARANDO que son certos os datos consignados nela, e que reúne as condicións esixidas para o ingreso como persoal laboral temporal do Concello de Cariño. DATOS PERSOAIS: DNI: APELIDOS E NOME: TELÉFONO: ENDEREZO: SOLICITA tomar parte na selección en réxime laboral temporal, a tempo completo, segundo o establecido nas bases que rexen a convocatoria. CARIÑO, -------------DE--------------2018 SINATURA a).- Fotocopia compulsada do D. N. I., pasaporte ou tarxeta de residencia. b).- Inscrición no Rexistro profesional de socorristas acuáticos da CCAA, segundo o determinado pola base 4.6). c).- Fotocopia compulsada dos documentos xustificativos dos méritos alegados. d).- Declaración responsable de non estar afectado por ningún dos motivos de incompatibilidades do persoal ao servizo das Administracións públicas, e de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para empregos ou cargos públicos por resolución xudicial (Anexo II). ALCALDE-PRESIDENTE DO CONCELLO DE CARIÑO Don/Dona _______________________________________________________ con DNI ______________________________ declara baixo xuramento non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, e de non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para empregos ou cargos públicos por resolución xudicial. Asimesmo declaro non padecer enfermidade ou defecto físico que impida o desenvolvemento das funcións o posto de traballo para o que me presento. Cariño, _____ de __________________ de _________ Asdo: Cariño, 28 de maio de 2018 O Alcalde Asdo: José M. Alonso Pumar